ddrg/super_eurlex huggingface dataset:
A BIZOTTSÁG HATÁROZATA

(1995. december 19.)

a harmadik országokból származó termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról szóló 93/13/EGK határozat módosításáról

(96/32/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre1 és különösen annak 14. cikke (1) bekezdésére,

mivel a legutóbb a 94/305/EK határozattal2 módosított 93/13/EGK bizottsági határozat3 meghatároz bizonyos eljárásokat a harmadik országokból származó termékek közösségi állat-egészségügyi határállomásokon való állat-egészségügyi ellenőrzésére vonatkozóan;

mivel az utazók személyi poggyászában található, személyes fogyasztásra szánt termékek súlyhatáraira alkalmazandó hatályos szabályokat ki kell igazítani annak érdekében, hogy figyelembe vegyenek egyes Norvégiában vagy Oroszországban kedvtelésből fogott és Svédországba vagy Finnországba bevitt halakkal kapcsolatos különleges helyzeteket;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/13/EGK határozat 5. cikke a következő bekezdéssel egészül ki:

"(4) Azonban a kedvtelésből fogott, Norvégiából vagy Oroszországból Finnországba vagy Svédországba az utazók személyi poggyászában bevitt és magánszemélyek általi közvetlen fogyasztásra szánt halak esetében az (1) bekezdésben meghatározott súlyhatár maximuma 15 kg, vagy egy darab bármilyen súlyú hal."

2. cikk

Ennek a határozatnak a tagállamok a címzettjei.

Kelt Brüsszelben, 1995. december 19-én.

a Bizottság részéről

Franz FISCHLER

a Bizottság tagja

1 HL L 373., 1990.12.31., 1. o.

2 HL L 133., 1994.5.28., 50. o.

3 HL L 9., 1993.1.15., 33. o.
A Tanács határozata

(1996. január 22.)

a Balti-tenger és a Baeltek vizeiben élő erőforrások halászatáról és védelméről szóló egyezmény VII. cikke módosításának jóváhagyásáról

(96/91/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére, összefüggésben 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel az 1973. szeptember 13-án Gdanskban aláírt, a Balti-tenger és a Baeltek vizeiben élő erőforrások halászatáról és védelméről szóló egyezményt az 1982. november 11-én Varsóban aláírt, az egyezmény szerződő államai képviselőinek konferenciáján elfogadott jegyzőkönyvvel módosították;

mivel a Közösség 1984. március 18-án csatlakozott a Balti-tenger és a Baeltek vizeiben élő erőforrások halászatáról és védelméről szóló egyezményhez [3];

mivel a Nemzetközi Balti-tengeri Halászati Bizottság 20. ülésén az említett egyezmény VII. cikkének módosítása céljából tárgyalásokat folytattak, hogy a szerződő felek pénzügyi hozzájárulása és az egyezmény alapján számukra kiosztott halászati erőforrások mérete között szorosabb kapcsolatot hozzanak létre;

mivel a javasolt módosítás 90 nappal azután lép hatályba, hogy a letéteményes kormány értesítést kapott arról, hogy az összes szerződő fél elfogadta a módosítást;

mivel az egyezmény alapján a Közösség számára keletkező halászati lehetőségekre tekintettel a Közösségnek érdeke a tervezett módosítás jóváhagyása,

A KÖVETKEZŐKÉPPEN HATÁROZOTT:

1. cikk

A Balti-tenger és Baeltek vizeiben élő erőforrások halászatáról és védelméről szóló egyezmény VII. cikkének módosítását a Közösség jóváhagyja.

A módosítás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a letéteményes kormánynak a Közösség jóváhagyásáról az egyezmény XVI. cikkének megfelelően történő értesítésére feljogosított személyt.

Kelt Brüsszelben, 1996. január 22-én.

a Tanács részéről

az elnök

W. Lucchetti

[1] HL C 252., 1995.9.28., 8. o.

[2] 1995. december 15-i vélemény (a Hivatalos Lapban még nem tették közzé).

[3] HL L 237., 1983.8.26., 4. o.

--------------------------------------------------

MELLÉKLET

A Balti-tenger és a Baeltek vizeiben élő erőforrások halászatáról és védelméről szóló egyezmény VII. cikke a következőképpen módosul:

"A valamennyi pótköltségvetést is tartalmazó költségvetés teljes összegéhez a szerződő felek a következő módon járulnak hozzá:

a) a költségvetés egyharmadát a szerződő felek között egyenlően kell felosztani;

b) a költségvetés kétharmadát a szerződő felek számára a Bizottság pénzügyi rendeleteinek megfelelően rendelkezésre álló TAC-ok arányában kell felosztani."

--------------------------------------------------
A Tanács határozata

(1996. január 29.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről

(96/161/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

tekintettel az Európai Parlament véleményére [1],

mivel az 1994. november 28-án Brüsszelben aláírt partnerségi és együttműködési megállapodás hatálybalépéséig célszerű jóváhagyni az 1995. október 2-án Luxembourgban aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást;

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Közösség nevében a Tanács jóváhagyja.

E szövegeket csatolták e határozathoz.

2. cikk

Az ideiglenes megállapodás 35. cikkében előírt értesítést az Európai Közösség nevében a Tanács elnöke küldi meg [2].

Kelt Brüsszelben, 1996. január 29-én.

a Tanács részéről

az elnök

S. Agnelli

[1] HL C 339., 1995.12.18.)

[2] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1993. november 22.)

az Európai Közösség, valamint a Finn Köztársaság, az Izlandi Köztársaság, a Norvég Királyság, az Osztrák Köztársaság, a Svájci Államszövetség és a Svéd Királyság között levélváltások formájában létrejött, az áruforgalom alakiságainak egyszerűsítésére vonatkozó 1987. május 20-i egyezmény módosításáról szóló megállapodás megkötéséről

(96/154/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség, és a Finn Köztársaság, az Izlandi Köztársaság, a Norvég Királyság, az Osztrák Köztársaság, a Svájci Államszövetség és a Svéd Királyság között létrejött, az áruforgalom alakiságainak egyszerűsítéséről szóló egyezmény [1] 11. cikkének (2) bekezdése felhatalmazza az egyezménnyel felállított vegyes bizottságot, hogy ajánlásokat tegyen az egyezmény módosítására;

mivel az egyezményt azzal a céllal módosították, hogy lehetővé tegyék új szerződő felek csatlakozását;

mivel a szóban forgó módosításokat a vegyes bizottság 1/93. ajánlása állapítja meg; mivel az ajánlással kapcsolatos, levélváltások formájában létrejött megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség, valamint a Finn Köztársaság, az Izlandi Köztársaság, a Norvég Királyság, az Osztrák Köztársaság, a Svájci Államszövetség és a Svéd Királyság között levélváltások formájában létrejött, az áruforgalom alakiságainak egyszerűsítésére vonatkozó 1987. május 20-i egyezmény módosításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1993. november 22-én.

a Tanács részéről

az elnök

Ph. Maystadt

[1] HL L 134., 1987.5.22., 2. o.

--------------------------------------------------
A Tanács határozata

(1993. november 22.)

az Európai Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodás megkötéséről

(96/155/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között létrejött, az egységes árutovábbítási eljárásról szóló egyezmény [1] 15. cikkének (2) bekezdése felhatalmazza az említett egyezmény által létrehozott vegyes bizottságot, hogy ajánlásokat tegyen az egyezmény módosításaira;

mivel az egyezményt úgy módosították, hogy az lehetővé tegye új szerződő felek csatlakozását;

mivel a szóban forgó módosításokat a vegyes bizottság 1/93 ajánlásában állapították meg; mivel az említett ajánlásra vonatkozó, levélváltás formájában létrejövő megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1993. november 22-én.

a Tanács részéről

az elnök

Ph. Maystadt

[1] HL L 226., 1987.8.13., 2. o.

--------------------------------------------------
A Tanács határozata

(1996. január 22.)

az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozása következtében az Európai Gazdasági Közösség és az Izlandi Köztársaság közötti megállapodás kiegészítő jegyzőkönyvének elfogadásáról

(96/147/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben a 228. cikk (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalásokat folytatott az 1972. július 22-én Brüsszelben aláírt, az Európai Gazdasági Közösség és az Izlandi Köztársaság közötti megállapodás [1] kiegészítő jegyzőkönyvéről annak érdekében, hogy figyelembe vegyék az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozását;

mivel a kiegészítő jegyzőkönyvet jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozása következtében az Európai Gazdasági Közösség és az Izlandi Köztársaság közötti megállapodás kiegészítő jegyzőkönyvét a Közösség nevében a Tanács jóváhagyja.

A kiegészítő jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a kiegészítő jegyzőkönyvnek a Közösséget jogilag kötelező aláírására jogosult személyt.

Kelt Brüsszelben, 1996. január 22-én.

a Tanács részéről

az elnök

L. Dini

[1] HL L 301., 1972.12.31., 3. o.

--------------------------------------------------
A Tanács határozata

(1995. november 20.)

az egyrészről az Európai Közösség és tagállamai, valamint másrészről a Déli Közös Piac és részes államai között létrejött régiók közötti együttműködési keretmegállapodás [1] ideiglenes alkalmazásáról

(96/205/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a Bizottság javaslatára,

mivel a Közösség és a Déli Közös Piac (Mercosur) vállalta, hogy eljárásokat fogad el az egyrészről az Európai Közösség és tagállamai, valamint másrészről a Déli Közös Piac és részes államai között létrejött régiók közötti együttműködési keretmegállapodás egyes olyan rendelkezéseinek idő előtti alkalmazására vonatkozóan, amelyek a felek közötti kereskedelmi együttműködéssel és ezen együttműködés intézményi kereteivel foglalkozik;

mivel a megállapodás hatálybalépéséhez szükséges eljárások befejezéséig a szóban forgó rendelkezések ideiglenes alkalmazása hozzájárul a Közösség és a Mercosur közötti szorosabb kereskedelmi kapcsolatok megkönnyítéséhez és támogatásához,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és tagállamai, valamint másrészről a Déli Közös Piac és részes államai között létrejött régiók közötti együttműködési keretmegállapodás egyes rendelkezéseinek ideiglenes alkalmazásáról szóló, a Közösség és a Mercosur közötti levélváltást a Közösség nevében a Tanács jóváhagyja.

A levélváltás szövegét csatolták e határozathoz.

2. cikk

A Közösséget a Bizottság képviseli a megállapodás 27. és 29. cikkében említett testületekben.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1995. november 20-án.

a Tanács részéről

az elnök

J. Solana

[1] Az egyrészről az Európai Közösség és tagállamai, másrészről a Déli Közös Piac és részes államai között létrejött régiók közötti együttműködési keretmegállapodást, megkötésére is figyelemmel, 1995. december 15–31. között Madridban írták alá.

--------------------------------------------------
A Tanács határozata

(1996. február 26.) az Alpok védelméről szóló egyezmény megkötéséről

(Alpok-egyezmény)

(96/191/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130s. cikke (1) bekezdésére, összefüggésben 228. cikke (2) bekezdésével és (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Bizottság a Közösség nevében részt vett az Alpok védelméről szóló egyezmény (Alpok-egyezmény) megkötését célzó tárgyalásokban; mivel az egyezményt 1991. november 7-én a Közösség nevében aláírták;

mivel az egyezmény megkötése részét képezi az Európai Közösségek ötödik környezetvédelmi cselekvési programjáról szóló, 1992. december 16-i tanácsi állásfoglalásban ajánlott, a nemzetközi környezetvédelmi tevékenységben való közösségi részvételnek;

mivel az Alpok védelme jelentős kihívás jelent valamennyi tagállam számára az Alpesi térség gazdasági, társadalmi és ökológiai problémáinak országhatárokon átívelő jellege miatt;

mivel a Közösségnek ezokból jóvá kell hagynia az említett egyezményt;

mivel az egyezmény mielőbbi hatálybalépésének elősegítése érdekében az említett egyezményt aláíró tagállamoknak a lehető leghamarabb be kell fejezniük az egyezménnyel kapcsolatos megerősítési, elfogadási vagy jóváhagyási eljárást, hogy a Közösség és annak tagállamai letétbe helyezhessék megerősítő, elfogadó vagy jóváhagyó okirataikat,

A KÖVETKEZŐKÉPPEN HATÁROZOTT:

1. cikk

Az Alpok védelméről szóló egyezményt az Európai Közösség nevében a Tanács jóváhagyja.

Az egyezmény szövegét csatoltál e határozathoz.

2. cikk

A Tanács elnöke felhatalmazást kap, hogy kijelölje az elfogadó okiratnak az egyezmény 12. cikkével összhangban a Közösség nevében az Osztrák Köztársasánál való letétbehelyezésére jogosult személy(eke)t.

Kelt Brüsszelben, 1996. február 26-án.

a Tanács részéről

az elnök

W. Lucchetti

[1] HL C 278., 1994.10.5., 8. o.

[2] HL C 18., 1995.1.23., 426. o.

[3] HL C 110., 1995.5.2., 1. o.

--------------------------------------------------
A Tanács határozata

(1995. december 22.)

az Európai Közösség és egyes harmadik országok között létrejött, a textiltermékek kereskedelméről szóló egyes megállapodások ideiglenes alkalmazásáról

(96/223/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben annak 228. cikke (2) bekezdésével,

tekintettel a Bizottság javaslatára,

mivel a Bizottság a Közösség nevében levélváltás formájában létrejött kétoldalú megállapodásokat kötött azzal a céllal, hogy az 1994. évi csatlakozási szerződéshez csatolt, a csatlakozás feltételeiről és az Uniót létrehozó szerződések kiigazításáról szóló okmány 75., 100. és 127. cikkében foglaltaknak megfelelően módosítsák a harmadik országokkal kötött, a textiltermékek kereskedelméről szóló, meglévő kétoldalú megállapodásokat, egyezményeket és jegyzőkönyveket az Osztrák Köztársaság, a Finn Köztársaság és a Svéd Királyság Európai Unióhoz való csatlakozásának figyelembevétele érdekében;

mivel e kétoldalú megállapodásokat 1995. január 1-jétől a megkötésükhöz szükséges eljárások befejezéséig ideiglenesen kell alkalmazni, feltéve, hogy a partnerországok is ideiglenesen alkalmazzák,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és másrészről az e határozat mellékletében felsorolt megfelelő harmadik országok között levélváltás formájában létrejött, a harmadik országokkal kötött, a textiltermékek kereskedelméről szóló, meglévő kétoldalú megállapodásoknak, egyezményeknek és jegyzőkönyveknek az Osztrák Köztársaság, a Finn Köztársaság és a Svéd Királyság Európai Unióhoz való csatlakozásának figyelembevétele érdekében történő módosítására vonatkozó kétoldalú megállapodásokat 1995. január 1-jétől hivatalos megkötésükig ideiglenesen kell alkalmazni, feltéve, hogy a partnerországok is ideiglenesen alkalmazzák.

2. cikk

A parafált megállapodások szövegét csatolták e határozathoz.

Kelt Brüsszelben, 1995. december 22-én.

a Tanács részéről

az elnök

L. Atienza Serna

--------------------------------------------------

MELLÉKLET

AZ ORSZÁGOK FELSOROLÁSA

ALBÁNIA

ÖRMÉNYORSZÁG

AZERBAJDZSÁN

GRÚZIA

KAZAHSZTÁN

LETTORSZÁG

MOLDOVA

OROSZ FÖDERÁCIÓ

SZLOVÉNIA

THAIFÖLD

ÜZBEGISZTÁN

--------------------------------------------------
A Bizottság határozata

(1996. március 12.)

az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség, az Európai Szén- és Acélközösség és az Európai Atomenergia-közösség nevében történő megkötéséről

(96/241/Euratom, ESZAK)

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikke első albekezdésére,

tekintettel az Európai Atomenergia-közösséget létrehozó szerződésre, és különösen annak 101. cikke második albekezdésére,

mivel az 1994. november 28-án Brüsszelben aláírt partnerségi és együttműködési megállapodás hatálybalépéséig célszerű jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló, 1995. október 2-án Brüsszelben aláírt ideiglenes megállapodást;

mivel az ideiglenes megállapodás megkötése szükséges az Európai Szén- és Acélközösséget létrehozó szerződés 2. és 3. cikkében meghatározott célok eléréséhez;

mivel a szerződés nem tartalmaz előírást minden, e határozat körébe tartozó esetre;

a tanácsadó bizottsággal folytatott konzultációt követően, és a Tanács hozzájárulásával,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében jóváhagyják.

E szövegeket csatolták e határozathoz [1].

2. cikk

Az ideiglenes megállapodás 35. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.

Kelt Brüsszelben, 1996. március 12-én.

a Bizottság részéről

Hans Van Den Broek

a Bizottság tagja

[1] HL L 40., 1996.2.17., 11. és 40. o.

--------------------------------------------------
A Tanács határozata

(1996. február 26.)

az Európai Közösségek és Kanada között létrejött, a tudományos és technológiai együttműködésről szóló megállapodás megkötéséről

(96/219/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösség és Kanada kölcsönös érdeklődésre számot tartó különleges tudományos kutatási programokat folytat;

mivel az Európai Közösségek és Kanada között a kereskedelmi és gazdasági együttműködésről szóló keretmegállapodás [3] múltbeli tapasztalatai alapján mindkét fél azt a kívánságát fejezte ki, hogy a tudományos és technológiai együttműködés terén hivatalosabb keretek kerüljenek kialakításra;

mivel a Tanács az 1993. április 19-i határozatával felhatalmazta a Bizottságot az Európai Közösség és Kanada közötti tudományos és technológiai együttműködési megállapodással kapcsolatos tárgyalások folytatására;

mivel a Tanács az 1995. június 15-i határozatával felhatalmazta a Bizottságot a megállapodásnak az Európai Közösség nevében történő aláírására;

mivel a megállapodás 1995. június 17-én aláírásra került;

mivel az Európai Közösség és Kanada közötti tudományos és technológiai együttműködési megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és Kanada közötti tudományos és technológiai együttműködési megállapodást a Tanács jóváhagyja.

A megállapodás szövegét csatolták e határozathoz.

2. cikk

A megállapodás 12. cikkében meghatározott értesítést a Közösség nevében a Tanács elnöke küldi meg.

Kelt Brüsszelben, 1996. február 26-án.

a Tanács részéről

az elnök

S. Agnelli

[1] HL C 317., 1995.11.28., 7. o.

[2] HL C 17., 1996.1.22.

[3] HL L 260., 1976.8.24., 2. o.

--------------------------------------------------